สอบถามหน่อยค่ะ น้องอายุ10เดือน มีอาการ หัวร้อน ตัวร้อน แต่มือเท้าเย็น วัดไข้ได้37.7 เช็ดตัวกินยาก็ลงมา36 บ้าง 35.7บ้าง แต่สักพักก็มา37 เหมือนเดิม ต้องทำไงดีคะ แต่น้องก็ร่าเริงบ้าง งอแงบ้างค่ะ
สวัสดีค่ะ อาการไข้นั้น เป็นอาการที่ค่อนข้างกว้าง จะเกิดจากโรคใด คงต้องซักประวัติและตรวจร่างกายร่วมด้วยสาเหตุที่เป็นไปได้-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดหรือหลอดลมอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดแนะนำพาลูกไปตรวจเพิ่มเติม หากมีไข้สูง เช็ดตัวและกินยาแล้วไม่ลง ร่วมกับมีอาการอ่อนเพลีย กินได้น้อย ซึมลง ไม่เล่น ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย แพทย์อาจรักษาตามอาการ จนกว่าไข้จะลงค่ะการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง